Craiova Live

DoDo - Concert pentru Luna II
2026-05-10 19:00 - 21:30 (Europe/Bucharest) | Biergarten, Str. Fraţii Buzeşti nr. 18, Craiova, Dolj, 200381, România
DoDo se întoarce. Îl știți, îl știm, nu mai povestim. Luna e diferită de data asta, o să avem un Ultim Pătrar, căruia DoDo o să-i cânte cum numai el știe.Intrarea este la fel de liberă ca privitul la cer, iar cine vrea să rezerve masă e rugat să o facă folosind insta sau fb mess.

Expoziție de artă plastică „Pictură – EXPO”
2026-05-12 12:00 - 19:00 | Universitatea din Craiova, Str. A. I. Cuza, nr. 13, Craiova, Dolj, România
Universitatea din Craiova organizează marți, 12 mai 2026, la ora 12:00, expoziția de artă plastică „Pictură – EXPO”, eveniment ce va avea loc în holul central al UCv (str. A. I. Cuza nr. 13).

Expoziția reunește lucrări realizate de studenți și absolvenți ai specializării Pictură din cadrul Facultății de Teologie Ortodoxă, aparținând unor generații diferite de studiu, sub coordonarea Lect. univ. dr. Laura Semenov și a Pr. Asist. univ. dr. Constantin Semenov.

Publicul va avea oportunitatea de a descoperi o selecție retrospectivă de lucrări reprezentative, realizate în diverse tehnici artistice, de la studii și compoziții de atelier pe teme variate, până la lucrări de licență susținute în cadrul programului de studii.

Expoziția poate fi vizitată în perioada 12–18 mai 2026.

Lansare de carte: File din istoria Colegiului Național "Carol I" din Craiova - prof. Valentin Băluțoiu
2026-05-12 14:00 - 15:00 | Muzeul de Artă Craiova, Calea Unirii, nr. 15, Craiova, Dolj, România
Marți, 12.05.2026, ora 14:00, la Muzeul de Artă din Craiova, Sala Oglinzilor, va avea loc lansarea volumului scris de prof. Valentin Băluțoiu și intitulat: File din istoria Colegiului Național „Carol I” din Craiova. Evenimentul, prezentat de prof. univ. dr. habil. Sorin Liviu Damean, este dedicat împlinirii a 200 de ani de existență a prestigioasei unități de învățământ.
Accesul la eveniment este gratuit, în limita locurilor disponibile

Răscoala
2026-05-12 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
RĂSCOALA – REGIA DRAGOȘ MUȘOIU- REACTOR DE CREAȚIE ȘI EXPERIMENT(16)

Distribuția

Alexandra Caras
Radu Dogaru
Cătălin Filip
Szilárd Gáspár-Barra
Ákos Kerekes
Imecs-Magdó Levente
Victor Muntean
Calița Nantu
Ana Rednic
Paula Maria Seichei
Rita Sigmond
Doru Taloș
Adonis Tanța
Producător: Reactor de creație și experiment
Scenariul de: Alexa Băcanu
După romanul lui Liviu Rebreanu
Regia: Dragoș Alexandru Mușoiu
Muzica: Boros Csaba (actul 1), Danaga (actul 2) și Radu Dogaru („Cine-aș fi putut să fiu”)
Pregătire muzicală: Renata Burcă
Pregătire vocală: Adonis Tanța
Scenografia: Mihai Păcurar
Coregrafia: Sergiu Diță
Ilustrații diagrame: Lucia Mărneanu
Asistență scenografie: Alexandra Conțiu
Sunet și lumini: Cătălin Filip și Alex Maftei
Sonorizare: Radu Boancă
Traducere în limba maghiară: Csog Brigitta
Foto și video afiș: Mihai Păcurar
Durata: 2h20 (fără pauză)
Vârsta: 16+
Producător: Reactor de creație și experiment
Subiect: déjà vu
Gen: musical
Atmosferă: răscolitoare
Atenție! Spectacolul conține scene de violență fizică și sexuală care vă pot afecta emoțional.
Inegalitate socială, manipulare, neîncredere în clasa politică, tensiuni acumulate care așteaptă doar un mic imbold pentru a erupe violent. Este anul 1907, România e tânără, lumea clocotește. Aproape 120 de ani mai târziu, ne uităm înapoi la acest moment cu o senzație incomodă de familiaritate. Lumea din romanul lui Rebreanu, adusă pe scena Reactor aproape ca un act de auto-sfidare, e pestriță, crudă și fascinantă – un strămoș excelent mumificat, care deține cheia identității noastre; care ne poate spune de unde venim și, dacă nu suntem atenți, unde putem ajunge.
Program cultural co-finanțat de Administrația Fondului Cultural Național. Programul nu reprezintă în mod necesar poziția Administrației Fondului Cultural Național. AFCN nu este responsabilă de conținutul programului sau de modul în care rezultatele programului pot fi folosite. Acestea sunt în întregime responsabilitatea beneficiarului finanțării.

Expoziție de artă contemporană „Binele devine artă”
2026-05-14 19:00 - 22:00 | Galeria Arta 1, Calea Unirii, nr. 12, Craiova, Dolj, România
FILIALA CRAIOVA A U.A.P. DIN ROMÂNIA organizează“BINELE DEVINE ARTĂ” – Ediția a III-a
14 mai 2026Galeria ARTA Craiova
Uniunea Artiștilor Plastici din România – Filiala Craiova vă invită la expoziția de artă contemporană „Binele devine artă”, un eveniment cu vânzare interactivă dedicat susținerii performanței și creșterii vizibilității artiștilor din domeniul artelor vizuale contemporane.
Cu această ocazie, artiștii participanți au realizat și donat lucrări speciale ce vor fi oferite participanților la eveniment ca obiecte simbolice, susținând astfel componenta caritabilă și spiritul comunitar al proiectului.
Vă așteptăm să susținem împreună arta contemporană și comunitatea artistică din Craiova!
Cu considerație,Consiliul Director al Filialei Craiova a U.A.P. din România
Președinte,Emil Bănuți
Vicepreședinți,Fluerașu IoanaGabriel Giodea

Salonul Național de Minerale, Fosile și Geme, ediția a XIX-a
2026-05-15 09:00 - 19:00 | Piața William Shakespeare, Str. A. I. Cuza, Craiova, Dolj, România
În acest weekend, te invităm în inima Cetății Băniei, la un adevărat regal de culoare, eleganță și frumusețe naturală!
Craiova găzduiește 𝐒𝐚𝐥𝐨𝐧𝐮𝐥 𝐍𝐚ț𝐢𝐨𝐧𝐚𝐥 𝐝𝐞 𝐌𝐢𝐧𝐞𝐫𝐚𝐥𝐞, 𝐅𝐨𝐬𝐢𝐥𝐞 ș𝐢 𝐆𝐞𝐦𝐞 – 𝐞𝐝𝐢ț𝐢𝐚 𝐚 𝐗𝐈𝐗-𝐚 – un eveniment spectaculos organizat de Muzeul Olteniei – prin Secția de Științele Naturii, în 𝐩𝐞𝐫𝐢𝐨𝐚𝐝𝐚 𝟏𝟓-𝟏𝟕 𝐦𝐚𝐢 𝟐𝟎𝟐𝟔, 𝐩𝐞 𝐄𝐬𝐩𝐥𝐚𝐧𝐚𝐝𝐚 𝐓𝐞𝐚𝐭𝐫𝐮𝐥𝐮𝐢 𝐍𝐚ț𝐢𝐨𝐧𝐚𝐥 „𝐌𝐚𝐫𝐢𝐧 𝐒𝐨𝐫𝐞𝐬𝐜𝐮” 𝐝𝐢𝐧 𝐂𝐫𝐚𝐢𝐨𝐯𝐚.
Evenimentul de prestigiu este posibil datorită implicării, susținerii și eforturilor constante ale Consiliului Județean Dolj, alături de parteneriatul valoros al Primăriei Municipiului Craiova și al Consiliului Local, instituții esențiale care contribuie permanent la dezvoltarea și promovarea vieții culturale a orașului!
Craiovenii sunt invitați să admire colecții impresionante de cristale, fosile rare, pietre semiprețioase și prețioase, bijuterii handemade, coliere strălucitoare, brățări, broșe și cercei realizați din rubin, safir, jad, chihlimbar, piatra lunii și multe alte comori ale naturii.
Specialiști, colecționari și expozanți din întreaga țară vor transforma Craiova într-un punct de atracție pentru toți iubitorii de frumos și mistere ale pământului, într-un eveniment unde rigoarea științei întâlnește eleganța absolută a naturii.
Vă propunem așadar, o incursiune într-un univers cromatic fascinant, unde frumusețea brută a cristalelor și perfecțiunea bijuteriilor șlefuite manual creează un tablou de neuitat.
Program eveniment cultural:
Vineri, 15 mai – deschiderea oficială la ora 12:00
Sâmbătă & Duminică – 09:00 – 19:00
Așa că, hai la Salonul Național de Minerale, Fosile și Geme ca să petreci un weekend special în Cetatea Băniei! Vă așteaptă un eveniment fascinant, pentru toate vârstele!

PICNIC Craiova 2026
2026-05-15 12:00 - 23:00 | Piața Mihai Viteazul, Craiova, Dolj, România
Craiova, scoate ochelarii de soare, cheful de dans și de festival pentru că PICNIC ajunge în oraș! Între 15 și 17 mai transformăm Piața Mihai Viteazul într-un daytime party cool, cu DJ-i, mâncare delicioasă și o atmosferă de neratat.După ce am cucerit Clujul și Oradea, ajungem și în Craiova.Anunță-ți prietenii și hai să petrecem un weekend memorabil împreună!
Intrarea este liberă.
Eveniment realizat în parteneriat cu Primăria Municipiului Craiova.
Brought to you by Why Not Us. Recomandat de Street FOOD Festival.
––
Festivalul PICNIC ajunge pentru prima dată la Craiova cu muzică bună, mâncare pe gustul tuturor și intrare liberă

În perioada 15–17 mai, Piața Mihai Viteazul din Craiova devine gazda festivalului PICNIC, un concept urban care aduce împreună muzica bună, street food-ul și atmosfera de festival în aer liber. După edițiile din Cluj-Napoca și Oradea, evenimentul ajunge pentru prima dată și în Craiova.
Timp de trei zile, între orele 12:00 și 23:00, participanții sunt invitați să descopere un spațiu dedicat muzicii, dansului și experiențelor culinare, chiar în centrul orașului. Accesul este gratuit.
Muzica rămâne elementul principal al festivalului, iar lineup-ul ediției din Craiova include artiști și DJ locali și naționali:
Vineri, 15 mai 17:00 — Baby M 20:00 — M.A.U
Sâmbătă, 16 mai 17:00 — Akos 20:00 — Sixteen Seconds
Duminică, 17 mai 17:00 — Ethylen 20:00 — Diana Sar
Zona de food court reunește preparate inspirate din bucătării internaționale, deserturi și băuturi răcoritoare, într-un lineup culinar divers: Bigos Food, Churros by Pokka, Crispyteria, Eat Here Greek Donuts, Fabrica Street Food, Gourmet, Kürtős Kalács by Hertea, Limonaderia Events, Macaroni, My Secco, Piggy Wagon, Pokka, Sausage Party și Stef’s Burgers.
PICNIC propune o experiență urbană inedită: vii cu prietenii, stai la soare, dansezi, descoperi preparate noi și te bucuri de atmosfera de festival chiar în inima orașului. Așa că nu rata prima ediție de PICNIC în Craiova!
Mai multe informații și actualizări despre eveniment sunt disponibile pe paginile oficiale de Facebook și Instagram PICNIC.
Eveniment prezentat de URSUS. Parteneri principali: Banca Transilvania și Pepsi. Un eveniment marca Why Not Us.

Lansare revista Bilete de papagal / Lansare carte Cronici literare simpatetic - Dumitru Sîrghie
2026-05-15 16:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită vineri, 15 mai, la lansarea numărului 6–7, serie nouă, al revistei Bilete de papagal și a volumului Cronici literare simpatetice, semnat de Dumitru Sîrghie — o sinteză critică dedicată literaturii române contemporane.
Evenimentul va avea loc în sala „Acad. Dinu C. Giurescu”, începând cu ora 16.00, și va fi moderat de Camelia Radulian. Alături de autori vor fi prezenți, în calitate de invitați, Mihaela Albu, Mircea Pospai, Nicolae Marinescu și Dodo Niță.
Publicul se va bucura și de un moment muzical la violoncel susținut de Mircea Suchici.
La eveniment vor participa, de asemenea, personalități culturale din Slatina și Craiova.

Cineplexx Classics Kids: Wall-E
2026-05-15 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Wall-E
Pe 15 mai de la ora 18:30 se vede pe marile ecrane filmul Wall-E la un preț special de doar 15 lei/biletul!
Este anul 2700, iar Pământul este acoperit de gunoaie, ca urmare a secolelor de consumerism nesăbuit. Oamenii au plecat de pe Terra lăsând în urmă o armată de mici roboți a căror sarcină este să facă planeta iarăși locuibilă. În urma unei erori de programare, singurul robot activ este micul Wall-E. El se îndrăgostește de Eve, un robot trimis de oameni pentru a vedea cum evoluează operațiunile pe Terra. Wall-E are un singur vis, să-și afle un cămin în Univers. Se va transforma el în realitate?
WALL-E este o poveste emoționantă despre iubire, singurătate, responsabilitate față de mediu și speranță, iar prin aproape lipsa dialogului transmite emoții puternice și imagini de neuitat.
2D DUBLAT ÎN LIMBA ROMÂNĂ

Lie Ciocârlie - Variațiuni simfonice pentru pian
2026-05-15 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 15 MAI 2026, ORA 19:00LIE CIOCÂRLIE – Variațiuni simfonice pentru pian
ORCHESTRA SIMFONICĂ A FILARMONICII „OLTENIA”
DIRIJOR: IULIAN RUSUSOLIST: CONSTANTIN SANDU (PORTUGALIA)
În program:– Ovidiu Marinescu: Concertino pentru pian și orchestră– Guy Bacos: Variațiuni simfonice pe tema Lie Ciocârlie pentru pian și orchestră– Francis Poulenc: Sinfonietta, FP 141– Jacques Ibert: Divertissement

Cinemateca: Hamlet
2026-05-15 19:30 - 22:00 | Locații multiple, Craiova, Dolj, România
In luna mai, odata cu revenirea Festivalul International Shakespeare la Craiova , Inspire Cinema readuce pe marele ecran o ecranizare de exceptie a operei lui William Shakespeare: 𝗛𝗔𝗠𝗟𝗘𝗧, in regia si interpretarea lui 𝗟𝗮𝘂𝗿𝗲𝗻𝗰𝗲 𝗢𝗹𝗶𝘃𝗶𝗲𝗿 Premiat la Oscar pentru Cel mai bun film si Cel mai bun actor, filmul impresioneaza prin atmosfera sa gotica , interpretari memorabile si eterna intrebare: A fi sau a nu fi? vineri, 15 mai, 19:30, la Cinema Inspire Mercur – bilete aici
sâmbătă, 16 mai, 20:00, la Cinema Inspire Electroputere – bilete aiciInspire Cinema te asteapta sa redescoperi pe marele ecran povestea lui Hamlet, Printul Danemarcei.

Târg de adopții canine la Biergarten
2026-05-16 11:00 - 13:00 | Biergarten, Str. Fraţii Buzeşti nr. 18, Craiova, Dolj, 200381, România
Am vorbit cu prietenii de la Biergarten Craiova, iar pe 16 mai, începând cu ora 11:00, ne primesc la ei acasă, pentru cel mai frumos târg de adopții canine de până acum!
Ne întâlnim, așadar, pe terasa Biergarten Craiova (Frații Buzești 18, vizavi de Hotelul Green House), să facem bine împreună, pentru peste zece câini din adăpostul public!
Ne susțin, ca de obicei, prietenii buni de la Maxi Pet România, prin pachete de bun-venit acasă dăruite adoptatorilor, constând în hrană umedă și uscată, boluri și jucării.
Adopția este gratuită, se face în baza actului de identitate, iar câinii aleși pleacă cu voi acasă deparazitați, vaccinați, microcipați, cu carnet de sănătate, dar și sterilizați (dacă vârsta permite).
Haideți la târg să le schimbați viața câinilor nimănui, făcându-i companionii voștri, pe viață. Biergarten, venim!

Albă ca Zăpada
2026-05-16 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Albă ca Zăpada (3+)
După Frații Grimm
Scenariul și regia: Cristian Pepino
Scenografia: Remus Gabor și Raluca Aionițoaie
Muzica: Marin Fagu
Distribuția: Andreea Ionescu, Geo Dinescu, Oana Stancu, Marin Fagu, Cosmin Dolea, Daniel Mirea, Ionica Dobrescu, Adriana Ioncu, Robert Iovan, Emanuel Popescu, Alis Ianoș.

Spectacolul Albă ca Zăpada își propune să fie o versiune contemporană a celebrului basm, fiindu-i acordată o atenție deosebita motivațiilor personajelor. Astfel, Maștera este preocupata de faptul ca îmbătrânește, și va apela ca remediu la inima frumoasei Alba ca Zăpadă. Vânătorul, care va fi vrăjit ca să execute acest act sinistru, va scapă de vraja în mod întâmplător și o va ajuta pe protagonista să se salveze. Diferitele ipostaze în care Maștera va încerca să îi răpească viată frumoasei protagoniste vor fi bine diferențiate cu ajutorul efectelor scenice specifice teatrului de animație. Va fi un spectacol care îi va bucura pe micii spectatori prin cântece, muzica și situații scenice și rezolvări interesante cu ajutorul proiecțiilor video.

Preț bilet: 13 lei / pers.
Biletele se pot procura de la Agenţia Teatrului Colibri. Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Uite tata, nu e tata
2026-05-16 19:00 - 21:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Un spectacol plin de surprize, ritm și replici spumoase, în care încurcăturile de familie, identitățile schimbate și situațiile inedite se țin lanț, „Uite tata, nu e tata” aduce pe scenă personaje carismatice și muzică antrenantă. Alegerea perfectă pentru cei care vor să evadeze din cotidian și să petreacă o seară cu zâmbetul pe buze, comedia muzicală scrisă de Mihail Joldea, pe muzica lui Alexandru Iosub și cuplete muzicale de George Mihalache, în regia lui Laurențiu Nicu și scenografia lui Răsvan Drăgănescu, este un eveniment care, de fiecare dată, îi face pe spectatori să râdă cu poftă și să aplaude fredonând.
Spectacol al Operei Române Craiova pe scena Cercului Militar

Bună dimineața, noapte bună
2026-05-17 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Bună dimineața, noapte bună (3+)
Regia: Jora Ivanov
Biletele se pot procura de la Agenția teatrului, în zilele de luni, joi, vineri, sâmbătă între orele 09:00 – 13:00 / 15:00 – 19:00, iar duminica în intervalul 10:00 – 13:00. Preț bilet: 13lei / pers.

Șeful casei by Zurli
2026-05-17 11:00 - 13:00 | Filarmonica Oltenia, Calea Unirii, nr. 16, Craiova, Dolj, 200585, România
„Șeful Casei” Craiova

Gașca Zurli pornește într-un nou turneu național și anunță o colaborare specială. Antonia Grigore se alătură oficial universului Zurli și devine gazda spectacolului „Șeful Casei”.
Artistă HaHaHa Production și unul dintre cei mai influenți creatori de conținut ai tinerei generații, Antonia este iubită de copii și adolescenți pentru energia, autenticitatea și talentul său. Prezența ei pe scena Zurli aduce o punte naturală între generații și o experiență modernă, aproape de publicul de astăzi.
„Șeful Casei” este un spectacol interactiv, construit în jurul ideii de leadership pozitiv în familie. Prin joc, muzică și momente pline de umor, personajele descoperă ce înseamnă să fii responsabil, să încurajezi, să îți susții prietenii și să ai curajul de a-ți face vocea auzită.
Cu cântece îndrăgite, multă participare din partea copiilor și o poveste actuală, „Șeful Casei” este un show educativ și plin de energie, dedicat întregii familii.

Stand-up Comedy cu Anisia Gafton, Serghei, Nonic și Opreanu - „Mrs & Mr 007”
2026-05-17 21:00 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-up Comedy cu Anisia Gafton, Serghei, Nonic și Tomescu – „Mrs & Mr 007” (SHOW 2)
Enoteca Social Bar, Craiova
Calea București
Pregătește-te pentru o misiune de comedie explozivă: „Mrs & Mr 007”!
Anisia Gafton și Serghei, „agenții secreți” ai umorului românesc, sunt headlinerii serii, gata să te dezarmeze cu glume tăioase și o chimie contagioasă. Li se alătură Bogdan Nonic, cu stilul său unic, și Marius Tomescu, care va deschide seara cu energia sa proaspătă. Inspirat de eleganța spionilor, acest turneu aduce pe scenă umor inteligent și o atmosferă de acțiune.
Biletele pot fi prezentate atât în format fizic (print) cât și în format digital (pe telefon).
Te informăm că la evenimentele noastre accesul persoanelor sub 16 ani nu este permis.

Cool School @Zbor Hub Craiova cu Moise Guran și Vlad Petreanu
2026-05-18 17:30 - 19:30 | Dolj
Cool School! Imaginează-ți școala așa cum o vrei tu!Școala e a ta și e timpul să spui ce-ți place și mai ales ce nu-ți place la ea.Ce ți se pare plictisitor și ce e mișto?Ce-ți dă încredere și ce-ți produce anxietate?Ce ai păstra și ce ai schimba?E timpul să te ridici și să spui cum ar trebui să se desfățoare orele, cum ar trebui să fie pauzele, temele pentru acasă, activitățile și interacțiunile, atât între elevi/srudenți, cât și între elevi/studenți și profesori.Tu ești altfel, generația ta este altfel. Spune-ne ce ar trebui să facem pentru a adapta școala la generația ta!Te așteptăm în Zbor hub luni 18 mai, de la ora 17:30, la o discuție deschisă alături de Moise Guran și Vlad Petreanu de la @friendlyfire11 .Are you ready? Rezervă locul în app.

Universitatea Craiova - sărbătorire event
2026-05-18 19:30 - 23:30 | Piața Mihai Viteazul, Craiova, Dolj, România
Craiova e în sărbătoare! După ce Universitatea Craiova a cucerit Cupa României, iar aseară a devenit campioana României, echipa a anunțat o întâlnire cu suporterii pentru a celebra împreună performanța sezonului.
📍 Unde: Piața Mihai Viteazul, Craiova🕢 Când: luni, 18 mai 2026, de la 19:30🎉 Ce se întâmplă: întâlnire cu echipa și moment de sărbătoare alături de „planeta alb-albastră”, în centrul orașului.
Știința se va deplasa cu un autocar descoperit pe următorul traseu: Cantonament (19:00) – Blvd. Ilie Balaci – Blvd. Știrbei Vodă – Str. Matei Basarab – Str. Bibescu – Str. Brestei – Calea București – Str. A I Cuza (Universitate) – Piața “Mihai Viteazul”.
📌 Recomandare: veniți din timp (se anunță aglomerație), iar pentru eventuale actualizări de ultim moment (program, acces, restricții), verificați comunicările oficiale ale clubului.

Studenții noștri pot mai mult, ediția a XIII-a
2026-05-19 10:00 - 20:00 | Piața Frații Buzești, Craiova, Dolj, România
Universitatea din Craiova, prin Centrul de Consiliere și Orientare în Carieră (CCOC) și Convenţia Organizaţiilor Studenţeşti (COS), derulează proiectul „Studenții noștri pot mai mult – 2026”, aflat la cea de-a XIII-a ediție. Evenimentul se va desfăşura în zilele de 19 şi 20 mai 2026, între orele 10:00 – 20:00, în Centrul Vechi al Craiovei (strada Frații Buzești, zona Bancpost). Deschiderea oficială va avea loc marți, 19 mai, la ora 11:00, în prezența rectorului Universității din Craiova, prof. univ. dr. Cezar Ionuț Spînu.

Pentru acest eveniment, fiecare facultate va avea la dispoziție un stand de prezentare, în cadrul căruia își va expune și prezenta materiale de promovare, cât și produse care surprind specificul activității de la cursuri sau laboratoare. De asemenea, în cele două zile, vor fi organizate momente inedite și concursuri interactive diverse (cultură generală; perspicacitate; îndemânare) cu participarea studenților UCV.
Proiectul „Studenții noștri pot mai mult” vizează stimularea creativității, dorința de implicare a studenților Universității din Craiova în derularea unor activități practice, în vederea dezvoltării acestora atât pe plan personal, cât și pe plan profesional. În plus, participarea la aceste activități are drept efect creşterea vizibilităţii oportunităţilor pentru studenți și absolvenții Universității din Craiova, promovarea voluntariatului, dar și a unui stil de viață sănătos prin activități educativ-recreative.

Analia Selis - O călătorie în America de Sud - concert latino simfonic
2026-05-19 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
MARȚI, 19 MAI 2026, ORA 19:00ANALIA SELISO călătorie în America de SudConcert LATINO SIMFONICORCHESTRA SIMFONICĂ A FILARMONICII „OLTENIA”DIRIJOR: IULIAN RUSUSOLIȘTI:ANALIA SELISMARIANO CASTRO (pianist și orchestrator)În program:1. Bésame mucho – Bolero (Consuelo Velázquez) Mexic 19402. Capullito de alelí – Bolero (Rafael Hernández) Puerto Rico 19293. Corcovado – Bossa nova (Antônio Carlos Jobim) Brazilia 19604. Lágrimas negras – Son cubano (Miguel Matamoros) Cuba 19305. Gracias a la vida – Canción folclórica (Violeta Parra) Chile 19666. Tuyo – Bolero (Rodrigo Amarante) – Brazilia 20157. Colaj Mexican Las mañanitas (melodia tradițională) | La media vuelta – Ranchera (José Alfredo Jiménez) 1964 | Cielito lindo – Huapango/Ranchera (Quirino Mendoza y Cortés) 18828. Danzón en Sol – Dans latino (Mariano Castro) Argentina 20229. Quizás, quizás, quizás – Canción (Olvaldo Farrés) Cuba 194710. Pedro Navaja – Salsa (Rubén Blades) Panamá 197811. Chega de saudade – Bossa nova (Muzică: Antônio Carlos Jobim, versuri: Vinícius de Moraes) Brazilia 195812. Tierra Zanta – Rap latino (Mateo Palacios Corazzina, Victor Heredia) – Argentina 202213. Que nadie sepa mi sufrir – Vals peruan (Muzică: Ángel Cabral, versuri: Enrique Dizeo) Argentina 193614. Yo no soy de aquí – Canción (Analia Selis) Argentina|România 2005
Toate aranjamentele orchestrale sunt scrise de Mariano Castro

Expoziție de fotografie „Craiova mea iubită” – ediția a III-a
2026-05-20 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 20 mai 2026, la ora 18.00, vernisajul expoziției „Craiova mea iubită” – ediția a III-a, organizat de Asociația Cultural-Artistică a Artiștilor Fotografi „Dacia Malvensis” din Oltenia, în parteneriat cu Uniunea Ziariștilor Profesioniști din România – Filiala „Tudor Arghezi” Dolj și Biblioteca Județeană „Alexandru și Aristia Aman”, prin Muzeul Cărții și Exilului Românesc, sub egida Consiliului Județean Dolj și a Direcției Județene pentru Cultură Dolj.
Expoziția cuprinde 121 de lucrări semnate de 26 de fotografi consacrați, amatori și studenți: Adriana Bursuc, Cristina Maria Boșoteanu, Rucsandra Silvia Călin, Mihaela Eleonora Cojocaru, Sebastian Constantinescu (student), Cristiana Coșoveanu, Valerian Cruceru (Motru), Erica Drăgan Keller, Daniela Iancu (Slatina), Silviu Cristian Mirescu, Ion Claudiu Nețoiu (Baia de Aramă), Marius Nițipir, Monica Olteanu (studentă), Marian Plaino (București), Victor Popa (student), Anca Roșu, Angelo SAB, Daniela Monica Sălăgean (Cluj-Napoca), Paul Segal (Israel), Bogdan Ioan Tătaru, Ovidiu Urziceanu (Calafat), Livia Corcoveanu, Victor Cătălin Boldîr, Cristi Floriganță, Mihai Murarețu, Mircea Georgescu și Cristina Marcu (studentă).
„Craiova mea iubită” nu este doar o expoziție de fotografie. Este o declarație de dragoste, un album de lumină în care trecutul, prezentul și privirea artistului se întâlnesc pentru a spune povestea orașului. Publicul este invitat să pășească în acest univers al imaginii și să redescopere, prin ochii artiștilor fotografi, farmecul unei Craiove care inspiră, emoționează și dăinuie.

Conferință „Muzica Spaniolă de la Turina și Falla la celebrele Zarzuele” - Octav Calleya
2026-05-21 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează joi, 21 mai 2026, începând cu ora 18.00 , în sala Multimedia, conferința intitulată „Muzica Spaniolă de la Turina și Falla la celebrele Zarzuele”, susținută de către celebrul dirijor Octav Calleya.
Evenimentul, care se adresează deopotrivă specialiștilor și publicului larg, va include vizionarea unor momente muzicale din capodoperele lui Granados, Turina, Falla până la celebrele Zarzuele.
Aceste exemple muzicale alese cu grijă de către maestrul Octav Calleya vor puncta demonstrația sa teoretică. Prin acest intermezzo, dirijorul propune o viziune critică, amplă, concretizată în cadrul unei fenomenologii muzicale originale, ce continuă dialogul dintr-o perspectivă personală cu cea a altor muzicieni celebri.
Conferința va fi completată de un dialog între dirijorul Octav Calleya și publicul prezent.
Dirijor, profesor, scriitor, Octav Calleya s-a perfecționat în arta dirijatului cu Sergiu Celibidache și Franco Ferrara. Profesor la Conservatorul Superior de Muzică din Malaga, dirijor în numeroase orchestre din țară și străinătate, fondator al Asociației „Conducting Act”, Octav Calleya a îngrijit volumul „Muzica și culorile, gramatică și matematică” al lui Dumitru Milcoveanu.
Colecția dirijorului Octav Calleya face parte din patrimoniul Muzeului Cărții și Exilului Românesc din Craiova și reunește o serie de partituri cuprinzând muzică de cameră, muzică contemporană, numeroase cd-uri, casete video, cărți și fotografii inedite, ce surprind ipostaze din viața personală și profesională a dirijorului.
Evenimentul este moderat de către Rodica Constanda, asistent de cercetare în cadrul Muzeului Cărții și Exilului Românesc.

Titus Andronicus: Renăscut
2026-05-21 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Titus Andronicus: Renăscut (16+) – Festivalul Internațional Shakespeare Craiova 2026
21 Mai 2026; 19:00 – 21:00, Teatrul Național „Marin Sorescu”, Sala Amza Pellea
22 May 2026; 20:30 – 22:30, Teatrul Național „Marin Sorescu”, Sala Amza Pellea
REGIE: Ryunosuke Kimura
ȚARA: Japonia
DURATA: 2h
LIMBA SPECTACOL: Japoneză
SUPRATITRARE: Engleză, Română
Un Băiat străbate lumea lui Titus Andronicus, călăuzit de Corb – o figură care îl întruchipează pe Shakespeare și vocile trecutului.
Sinopsis:
Titus Andronicus înfățișează un ciclu inevitabil al violenței, alimentat de o logică a răzbunării moștenită din trecut. Din fiecare vărsare de sânge se naște alta, iar onoarea și dreptatea devin de nedespărțit, ținând omenirea captivă într-un cerc fără sfârșit. În Titus Andronicus: Renăscut, această tragedie este imaginată ca o călătorie. Un Băiat străbate lumea lui Titus Andronicus, călăuzit de Corb – o figură care îl întruchipează pe Shakespeare și vocile trecutului. Trecând prin episoade de cruzime și devastare, ei devin martori ai felului prin care violența se transmite din generație în generație. În centrul tragediei se află sângele. El nu mai aparține unor trupuri individuale; se adună ca memorie, impregnează lumea și îi acuză în tăcere pe cei care îl varsă. Răzbunarea încetează să mai fie un răspuns la nedreptate și devine un mecanism autonom din care nimeni nu poate scăpa. În fața acestei logici moștenite, spectacolul încearcă să asculte o voce care străbate culturile și epocile. Tradiții precum Noh, Rakugo sau ritualurile comunitare nu apar aici ca simple simboluri culturale, ci ca expresii ale unui impuls profund uman: acela de a-i elibera pe morți din cercul obsesiei, de a relativiza nebunia omenească și de a transforma doliul într-o formă de vindecare împărtășită. Titus Andronicus: Renăscut evocă ideea unei renașteri a spiritului uman. „Renăscut” înseamnă, deopotrivă, reînnoirea tragediei lui Shakespeare și o călătorie comună alături de Băiat, invitând publicul să își imagineze un viitor dincolo de sânge.
Distribuție & Echipă artistică
Titus Andronicus – Tsunao Yamai (actor Nō) | Lavinia – Haruka Haruna | Tamora – Miki Takii | Saturninus – Go Kijima | Bassianus – Mark Yudai Iwasaki | Lucius – Rion Yanagimoto | Martius – Ryo Morimoto | Quintus – Wataru Uenoyama | Mutius – Natsuyama Tatsumoto | Marcus – Seiji Miyagawa | Aaron / Zeul Răzbunării – Motohisa Harashima
Echipa artistică
Autor: William Shakespeare | Traducere: Kazuko Matsuoka | Adaptare: Ryunosuke Kimura | Regie: Ryunosuke Kimura | Scenografie: Izumi Matsuoka | Costume: Maya | Lighting design: Naoyoshi Negoro | Video design, AI și Video Direction Integration: Ryunosuke Kimura | Muzică și sound design: Koji Ozono | Compoziție muzicală: Masahiro Hiramoto | Coregrafie: Ami Rokuhara
Compania de Teatru KAKUSHINHAN este o companie japoneză de artele spectacolului, fondată de regizorul Ryunosuke Kimura. Pornind de filosofia de a „crea cuvinte și forme de expresie care vor continua să trăiască peste 400 de ani”, compania valorifică operele lui William Shakespeare pentru a crea un teatru care intră în rezonanță cu societatea contemporană. În loc să trateze opera lui Shakespeare ca pe o moștenire a trecutului, KAKUSHINHAN o privește ca pe un text viu, care reflectă emoțiile și experiențele prezentului. Printr-o interpretare atentă a textului, compania aduce împreună forme diverse – de la teatrul Nō la operă, dans, artă contemporană și expresii generate cu ajutorul inteligenței artificiale. Demersul pornește de la o întrebare centrală: dacă Shakespeare ar trăi astăzi, ce ar spune lumii? Ancorată în cultura japoneză, dar animată de o perspectivă internațională, KAKUSHINHAN creează punți între clasic și contemporan, între Est și Vest, între corp și limbaj, între tehnologie și teatralitate. Prin aceaste practici transdisciplinare, creează spectacole care depășesc granițele și vorbesc unui prezent global împărtășit.

Expoziție „O Istorie Bicentenară. Colegiul Național «Carol I» (1826-2026)”
2026-05-22 11:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
📣Expoziția „O Istorie Bicentenară. Colegiul Național «Carol I» (1826-2026)”
📌Muzeul Olteniei, prin Secția Istorie-Arheologie, are onoarea de a invita publicul craiovean la vernisajul expoziției „O Istorie Bicentenară. Colegiul Național «Carol I» (1826-2026)”, eveniment dedicat celebrării a două secole de existență ale uneia dintre cele mai prestigioase instituții de învățământ din România – Colegiul Național „Carol I” Craiova.
📍Vernisajul va avea loc vineri, 22 mai 2026, ora 11:00, la sediul Secției Istorie-Arheologie a Muzeului Olteniei Craiova, str. Madona Dudu, nr. 14, și va reuni personalități de prim rang ale vieții publice, academice și culturale din Craiova și din țară, reprezentanți ai administrației, ai mediului universitar, ai instituțiilor de cultură, precum și numeroși profesori și absolvenți ai prestigiosului colegiu.
🏛️Organizată de Muzeul Olteniei Craiova, în parteneriat cu Colegiul Național „Carol I”, Arhivele Naționale ale României și Serviciul Județean Dolj al Arhivelor Naționale, expoziția propune publicului o amplă incursiune în istoria învățământului românesc modern și în destinul unei instituții-simbol pentru cultura și educația românească.
📜Expoziția reunește documente originale, fotografii de epocă, obiecte de patrimoniu, publicații rare, planuri arhitecturale, medalii, afișe, corespondență și mărturii istorice care ilustrează parcursul impresionant al Colegiului fondat în anul 1826 sub denumirea de Școala Națională de Limbă Românească.
📖Publicul va putea descoperi exponate de mare valoare documentară și simbolică, ce evocă momente esențiale din istoria instituției: înființarea la 20 mai 1826, construirea primului local propriu, transformarea sa în Liceul „Carol I”, serbările centenarului din 1933, perioada interbelică, anii regimului comunist și renașterea identității istorice după 1989.
Totodată, expoziția aduce în atenția publicului contribuția excepțională pe care Colegiul Național „Carol I” a avut-o la formarea elitelor României moderne.
🎓Printre absolvenții săi se numără personalități precum Theodor Aman, Nicolae Titulescu, Gheorghe Țițeica, Gogu Constantinescu, Alexandru Macedonski, Ion Țuculescu, Amza Pellea sau Eugen Ionescu, alături de numeroși academicieni, oameni de știință, diplomați și artiști care au marcat cultura română și europeană.
🕰️Evenimentul expozițional se înscrie în seria manifestărilor dedicate Bicentenarului Colegiului Național „Carol I” și va fi inclus în programul oficial al Nopții Europene a Muzeelor 2026, ce se va desfășura în seara zilei de 23 Mai 2026, oferind publicului ocazia de a descoperi această amplă retrospectivă istorică în cadrul unuia dintre cele mai importante evenimente culturale europene dedicate patrimoniului și memoriei culturale.
📌Expoziția va putea fi vizitată în perioada mai – septembrie 2026 la sediul Secției Istorie-Arheologie a Muzeului Olteniei Craiova.

Expoziție de sculptură Muze●Făpturi●Înfățisări - Elena Ilash
2026-05-22 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește vineri, la ora 18.00, vernisajul expoziției de sculptură Muze●Făpturi●Înfățisări, a artistului Elena Ilash.
Expoziția cuprinde 18 sculpturi din bronz, rășină, ipsos, reprezentând personaje cunoscute, tipologii de femei care doresc să devină mai mult decât imagini-etalon.
Am imaginat forme, chipuri, portrete, fețe, capete, figuri, obraji, aspect, înfățișare, ființe, făpturi, persoane, o arătare/ înfățișare/expunere/ proiecție, o imagine. Apoi m-am jucat cu ele până au devenit altceva – structuri, forme diforme, manieră. Procesul transpunerii a fot cel legat de modelare, zgâriere, apăsare, amprentare, deformare. Toate au fost conduse către o nota barocă, grotescă, parodică sau către iconic. – Elena Ilash
Elena Ilash s-a născut în Galați, unde a urmat cursurile Liceului de Artă. Ulterior a absolvit Universitatea de Artă și Design din Cluj-Napoca și a obținut titlul de Doctor în arte vizuale, specializarea sculptură, la Universitatea de Artă și Design din Cluj-Napoca.
A avut numeroase expoziții, solo show-uri și participări la expoziții organizate în numeroase orașe din țară, printre care Iași, Cluj-Napoca, București, Bistrița Năsăud și Sibiu. Activitatea artistică e completată de colaborări cu diverse proiecte de teatru și literatură.
Expoziția Muze●Făpturi●Înfățisări va putea fi admirată la Muzeul Cărții și Exilului Românesc până pe data de 31 august 2026.

Experiment Social Vol. 3
2026-05-22 23:59 - 2026-05-23 05:00 | Dolj
Experiment Social revine cu Volumul 3 și promite o noapte fără limite!
Vineri, 22 Mai, de la 23:59, ne vedem la Comitet Musicbar pentru o experiență unde muzica, energia și distracția se combină perfect. La pupitru: Raul Triculescu aka Mr. Baboi, pregătit să ridice atmosfera până dimineață!
Beat-uri puternice, vibe incendiar și oameni gata de party — tot ce ai nevoie pentru o noapte memorabilă. Adună-ți gașca și pregătește-te pentru un nou Experiment Social.
Acces permis persoanelor peste 18 ani!

Lansare de carte: „Sus e numele meu, Ila!” - Andreea Ionescu-Berechet
2026-05-23 18:00 - 19:00 | Muzeul de Artă Craiova, Calea Unirii, nr. 15, Craiova, Dolj, România
De Noaptea Muzeelor are loc lansarea romanului: „Sus e numele meu, Ila!”, de Andreea IONESCU-BERECHET.

Muzeul de Artă Craiova și Editura Corint București au deosebita onoare să vă invite la evenimentul de lansare a romanului de debut al scenaristei Andreea Ionescu-Berechet „Sus e numele meu, Ila!”.
Evenimentul pornește de la tema Viața unei pictorițe ca document de epocă.

Lansarea și dezbaterea vor avea loc sâmbătă, 23 mai, de la ora 18:00, la Muzeul de Artă Craiova (Calea Unirii, nr. 15).

Invitate să vorbească despre noua apariție editorială:
• Laura TIPARU — muzeograf și curator Muzeul de Artă Craiova ;
• Adriana MOCA — actriță și manager cultural;
• lect.univ. dr. Adina MOCANU – Facultatea de Litere, Universitatea din Craiova;
• Andreea IONESCU-BERECHET — scenaristă și autoarea romanului.

Există vieți care nu aparțin doar celor care le-au trăit. Viața Constanței Stratulat, pictoriță cunoscută, bunica scriitoarei Andreea Ionescu-Berechet, este una dintre ele. Din această viață s-a inspirat autoarea pentru romanul „Sus e numele meu, Ila!”, o poveste de formare feminină așezată în România interbelică, în anii în care războiul redesena granițe, familii și destine. Ila, fetița trimisă la orfelinat de propria mamă, crește în foame și frig, printre fete speriate și profesoare aspre și supraviețuiește desenând. Nu din talent exhibat, ci din necesitate: creionul și hârtia sunt, pentru ea, singura formă de libertate posibilă.

Criticii o plasează pe Ila în „galeria eroinelor feminine din literatura română contemporană”, iar în 23 mai, sala Muzeului de Artă Craiova transformă această metaforă critică în realitate fizică: Ila intră, în sfârșit, în spațiul care i se cuvenea.

Evenimentul este urmat de o sesiune de autografe.

„Protagonista romanului de debut al Andreei Ionescu-Berechet are o forță sufletească aparte, izvorâtă din dorința de a-și găsi un loc și de a-și descoperi rostul într-o lume ostilă, marcată de indiferența mamei, de moartea pe front a tatălui, de răstimpul lung și adesea traumatizant petrecut într-un orfelinat, în perioada plină de lipsuri de după Primul Război Mondial. Felul în care își spune povestea, uitându-se simultan în lumile înconjurătoare și în ea însăși, îmbracă forma unui Bildungsroman, presărat pe alocuri cu secvențe decupate din formula narațiunilor epistolare. Creionându-și personajul din tușe suprapuse, din ce în ce mai intime și mai convingătoare, adunând discret mărturii din toate experiențele pe care le traversează în diverse spații – la București, Buzău, Constanța sau la Balcic – Andreea Ionescu-Berechet reușește performanța de a propune o siluetă feminină absolut memorabilă, care se va înscrie în galeria eroinelor din literatura noastră. Meritul de netăgăduit al cărții rezidă în farmecul povestirii fluide, în care timpul mic al biografiei și cel mare al istoriei înoată mereu sincron, scoțând la iveală dintre valuri chipul copilei, al adolescentei și al tinerei femei ce îmbrățișează meșteșugul artelor, pe fundalul complicatelor schimbări sociale și politice din societatea românească interbelică.” CRISTINA BOGDAN

„Datorită abilității de a îmbina o poveste profund personală, petrecută într-un context istoric tumultuos, cu reflecții asupra condiției umane, Andreea Ionescu‑Berechet ne oferă un roman intens din punct de vedere emoțional. Sus e numele meu, Ila! este o combinație nimerită de imagini poetice și senzoriale care introduc cititorul într-o atmosferă captivantă. Autoarea transformă trauma personală într-o meditație asupra supraviețuirii și a autoafirmării, romanul devenind astfel o contribuție semnificativă la literatura contemporană română.” STEJĂREL OLARU

Despre autoare:
Andreea IONESCU-BERECHET este de formație scenaristă, absolventă a UNATC, Secția Filmologie-Scenaristică, cu un doctorat în Cinematografie și Media. Vreme de 20 de ani (1993-2013) a lucrat în televiziune ca reporter, producător, scenarist, Head of Content & Research. În prezent predă cursuri ca profesor asociat la Universitatea din București. A publicat două cărți de nonficțiune, Divele lui Stalin și Diva socialistă, în 2020. A scris scenarii de lung, mediu sau scurtmetraj, cele din studenție obținând premii importante.

Lansare de carte „3300 de perechi de palme” - Augustin Cupșa.
2026-05-23 19:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 23 mai 2026, la ora 19.00, lansarea romanului „3300 de perechi de palme”, autor Augustin Cupșa.
La evenimentul de lansare a volumului, alături de autor, se va afla Gabriel Nedelea, lect. univ. dr. la Universitatea din Craiova, Facultatea de Litere, care va iniția un dialog centrat pe opera acestuia și pe volumul nou lansat.
Evenimentul va fi moderat de Lucian Dindirică.
3300 de perechi de palme e fără îndoială cartea cea mai complexă a lui Augustin Cupşa, fapt ce reiese şi din dimensiunile sale, având un număr de pagini aproape dublu decât cele ale romanelor anterioare. Prozatorul propune o adevărată frescă socială cu ramificaţii pe parcursul unui secol, prezentul fiind fixat în anul centenarului României. Iar pentru asta construieşte trei fire narative, pentru tot atâtea generaţii ale unei familii ce a trecut prin război, comunism şi tranziţie. Personajele principale sunt doi tineri ce călătoresc împreună pentru realizarea „Unui amplu reportaj de ţară”, o bună parte din el fiind legat de Craiova şi de împrejurimile sale, oraşul natal al „Băiatului”, în care „Fata” bănuieşte că s-ar fi ascuns şi mama sa dispărută. Acţiunea şi mobilurile sale sunt mai degrabă un pretext pentru întoarcerea în trecut, atât pentru reconstituirea unei istorii sociale recente, cât şi pentru narativizarea poveştii de război a lui Constantin Soreanu, bunicul tânărului. (De altfel, cartea îi şi este dedicată acestuia, ceea ce relevă dimensiunea sa autobiografică.) – Gabriel Nedelea
Augustin Cupșa, prozator, scriitor, scenarist și medic psihiatru, s-a născut la Craiova, în anul 1980. A lucrat ca psihiatru în București și Paris. A debutat în anul 2006 cu romanul „Perforatorii”, volum distins cu Premiul pentru Debut al Uniunii Scriitorilor din Romania. Printre volumele sale se numără: „Perforatorii” (roman), „Profesorul Bumb și macii suedezi” (proza ​​scurta), „Marile bucurii și marile tristeți” (proza ​​scurta), „Asa să creasca iarba pe noi” (roman), „Străinătate” (proza), „2 furnici și 1 elefant. De la un capat al lumii la celălalt”. (literatură pentru copii).
La finalul evenimentului, autorul va acorda o sesiune de autografe.

Vechi dar Bune
2026-05-23 23:59 - 2026-05-24 05:00 | Dolj
Sâmbătă noaptea schimbăm rutina cu un vibe care se simte până dimineață!
“Vechi dar Bune” aduce la Comitet Musicbar hiturile care au făcut istorie și piesele pe care încă le cânți din reflex. DJ Bulldog pregătește un mix plin de nostalgie, energie și refrene care ridică tot clubul în picioare.
O noapte dedicată celor mai bune amintiri, dansului fără pauză și distracției autentice alături de gașca ta. Dacă îți plac petrecerile unde fiecare piesă îți dă flashback-uri bune, atunci sâmbătă ai locul rezervat la Comitet!
